# Csongrád Város Polgármesterétől

# „M”

Száma: Önk/148-1/2021.

Témafelelős: Dr. Juhász László

***ELŐTERJESZTÉS***

**Csongrád Városi Önkormányzat Képviselő-testületének**

**2021. november 25-ei ülésére**

# Tárgy: Javaslat a köztisztviselőket megillető juttatásokról és támogatásokról szóló önkormányzati rendelet módosítására

# Tisztelt Képviselő-testület!

Csongrád Városi Önkormányzat Képviselő-testülete az 52/2016.(XII. 23.)önkormányzati rendeletében szabályozta a köztisztviselőket megillető juttatásokat és támogatásokat.

A rendelet 2.§-a az illetményelőleg összegét a mindenkori köztisztviselői illetményalaphoz köti, melynek mértékét javaslom „legfeljebb 200.000 Ft” mértékben megállapítani.

A későbbiekben hasonló szabályozás bevezetésére fogok javaslatot tenni az önkormányzati intézmények tekintetében is.

Kérem az előterjesztés megtárgyalását és a rendelet-tervezet elfogadását.

Csongrád, 2021. november 18.

Bedő Tamás

polgármester

**Csongrád Város Képviselő-testületének …./….(…..) önkormányzati rendelete**

**A köztisztviselőket megillető juttatásokról és támogatásokról**

Csongrád Városi Önkormányzat Képviselő-testülete a közszolgálati tisztviselőkről szóló 2011. évi CXCIX. törvény 237. §-ában foglalt felhatalmazás alapján, Magyarország Alaptörvénye 32. cikk (1) bekezdés a) pontjában meghatározott feladatkörében eljárva, a következőket rendeli el:

**1. §**

A köztisztviselőket megillető juttatásokról és támogatásokról szóló 52/2016.(XII. 23.)önkormányzati rendelet 2.§ (2)bekezdésében „az illetményalap kétszerese” szövegrész helyébe „200.000 Ft” szöveg lép.

**2. §**

Ez a rendelet 2021. december 1-jén lép hatályba.

Bedő Tamás Dr. Juhász László

polgármester jegyző

**Általános indokolás**

Az eddig meghatározott mérték 2016-ban lett megállapítva, az azóta bekövetkezett infláció mértéke indokolja az előleg felsőhatárának emelését.